1,700 taħrika fl-aħħar ġimgħa… erba' jinqabdu jiksru l-kwarantina L-entitajiet responsabbli mill-infurzar komplew jaraw li r-regoli maħsuba biex jiġi evitat it-tixrid tal-Covid-19 ikunu infurzati. Fl-aħħar ġimgħa ingħataw total ta' 1,701 multa Kien hemm 1,446 li kienu mmultati għax ma libsux il-maskra u 180 għax kienu fi gruppi ta' iktar minn erba' persuna. Il-kumplament kienu multi marbuta ma' ksur ta' regolamenti għall-istabbilimenti, jew organizazzjoni ta' avvenimenti mhux permessi bl-avviżi legali, inkluż f'residenzi privati Saru wkoll 3,091 spezzjoni biex ikun assigurat li jiġi segwit l-obbligu ta' kwarantina, li minnhom irriżulta li kien hemm erba' persuni ma kinux qed isegwu r-regoli.